Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 780/12/8803	Košice II, 15.6.2015
EEČ : 2-64-193-2015

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX II zo dňa 10.4.2013, spisová značka 2 Pv 780/12/8803, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	V trestnej veci vedenej proti obvinenému XXXXX pre prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 ods. 1 Trestného zákona, ktorého sa dopustil na tom skutkovom základe, že dňa 20.11.2012 o 18.30 hod. v Košiciach na ul. XXXXX v lesnom poraste neoprávnene prechovával marihuanu s hmotnosťou 120 mg s obsahom viac ako 5 mg a menej ako 10 mg účinnej látky THC, ktorá je v zmysle zákona  NR SR č. 139/1998 Z.z. o omamných látkach zaradená do I. skupiny omamných látok, z ktorého množstva by bolo možné pripraviť minimálne 1 obvykle jednorázovú dávku drogy. 

Uznesením prokurátora Okresnej prokuratúry XXXXX II zo dňa 10.4.2013, spisová značka 2 Pv 780/12/8803, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
Odôvodnenie:
Uznesením povereného príslušníka OO PZ XXXXX - KVP, sp. zn. ORP-4554/KV-KE-2012 zo dňa 27.12.2012 bolo podľa § 206 ods. 1 Trestného poriadku vznesené obvinenie XXXXX za prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 ods. 1 Trestného zákona na tom skutkovom základe, že dňa 20.11.2012 o 18.30 hod. v Košiciach na ul. XXXXX v lesnom poraste neoprávnene prechovával marihuanu s hmotnosťou 120 mg s obsahom viac ako 5 mg a menej ako 10 mg účinnej látky THC, ktorá je v zmysle zákona  NR SR č. 139/1998 Z.z. o omamných látkach zaradená do I. skupiny omamných látok, z ktorého množstva by bolo možné pripraviť minimálne 1 obvykle jednorázovú dávku drogy. 

Prokurátor Okresnej prokuratúry XXXXX II uznesením, sp. zn. 2 Pv 780/2012 zo dňa 10.4.2013 podľa § 216 ods. 1 písm. a), c) Trestného poriadku podmienečne zastavil trestné stíhanie vedené proti obvinenému XXXXX pre prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 ods. 1 Trestného zákona s určením skúšobnej doby v trvaní 24 mesiacov podľa § 216 ods. 2 Trestného poriadku, ktorá začala plynúť právoplatnosťou predmetného rozhodnutia, t.j. dňa 23.4.2013.

	Obvinený XXXXX počas určenej skúšobnej doby, ako to vyplýva z odpisu z registra trestov a lustrácie v GP SR viedol riadny život, nedopustil sa ďalšej trestnej činnosti a v súčasnosti sa voči menovanému nevedie žiadne iné trestné stíhanie. Zo správ OÚ XXXXX a OR PZ ODI XXXXX je síce zrejmé, že menovaný bol v skúšobnej dobe 3x postihnutý za priestupky na úseku dopravy, avšak išlo o priestupky, ktoré nie sú tak závažného charakteru, aby nebolo možné vydať rozhodnutie o neosvedčení v skúšobnej dobe podmienečného zastavenia trestného stíhania. XXXXX bol v dvoch prípadoch postihnutý za porušenie § 8 ods. 1 Zák. č. 8/2009 Z.z. (jazda bez použitia bezpečnostných pásov) a v jednom prípade za porušenie § 3 ods. 2 písm. b) Zák. č. 8/2009 Z.z. za porušenie pravidiel cestnej premávky (neuposlúchnutie pokynu vyplývajúceho z dopravnej značky alebo dopravného zariadenia).

Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Vzhľadom na vyššie uvedené skutočnosti považujem toto rozhodnutie za dôvodné a v súlade so zákonom.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Miloš Svat
prokurátor